వాకిటి రామకృష్ణారెడ్డి

జస్టిస్ వాకిటి రామకృష్ణారెడ్డి (జననం 1970 సెప్టెంబర్‌ 14) తెలంగాణ రాష్ట్రానికి చెందిన న్యాయమూర్తి. ఆయన 2025 జులై 31న తెలంగాణ హైకోర్టు అదనపు న్యాయమూర్తి  ప్రమాణ స్వీకారం చేశాడు.
 జననం - విద్యాభ్యాసం 
వాకిటి రామకృష్ణారెడ్డి తెలంగాణ రాష్ట్రం, యాదాద్రి భువనగిరి జిల్లా, బీబీనగర్ మండలం, కొండమడుగు గ్రామంలో 1970 సెప్టెంబరు 14న జన్మించాడు. ఆయన బీకాం, ఎల్‌ఎల్‌బీ పూర్తి చేసి 1997లో ఉమ్మడి ఆంధ్రప్రదేశ్ బార్‌ కౌన్సిల్‌లో న్యాయవాదిగా నమోదు చేసుకున్నాడు.

వృత్తి జీవితం
వాకిటి రామకృష్ణారెడ్డి సీనియర్‌ న్యాయవాది ఎ.అనంతారెడ్డి చాంబర్స్‌లో జూనియర్‌గా ప్రాక్టీస్‌ ప్రారంభించి ఆ తరువాత 2005 నుంచి సొంతంగా ప్రాక్టీసు ప్రారంభించి ఉమ్మడి ఆంధ్రప్రదేశ్ హైకోర్టు, ఆ తర్వాత తెలంగాణ, ఆంధ్రప్రదేశ్ హైకోర్టులు, సిటీ సివిల్‌ కోర్ట్, రంగారెడ్డి, సికింద్రాబాద్‌ కోర్టుల్లో కేసులను వాదించాడు. ఆయన పలు కేంద్ర ప్రభుత్వ సంస్థలకు ప్రాతినిధ్యం వహించిన ఎన్‌ఫోర్స్‌మెంట్‌ డైరెక్టరేట్‌ (ఈడీ) తరఫు న్యాయవాదిగా పని చేశాడు. 

హైకోర్టు న్యాయవాదిగా ఉన్న వాకిటి రామకృష్ణారెడ్డిని భారత ప్రధాన న్యాయమూర్తి జస్టిస్ బి.ఆర్.గవాయ్ నేతృత్వంలో 2025 జులై 4న  తెలంగాణ హైకోర్టు న్యాయమూర్తిగా సుప్రీంకోర్టు కొలీజియం కేంద్ర ప్రభుత్వానికి సిఫారసు చేయగా భారత రాష్ట్రపతి ద్రౌపది ముర్ము జూలై 28న ఆమోదం తెలిపిన అనంతరం జులై 31న తెలంగాణ హైకోర్టు అదనపు న్యాయమూర్తి ప్రమాణ స్వీకారం చేశాడు.

ఇవి కూడా చూడంది
 ఈ. తిరుమల దేవి
 రేణుక యారా
 నర్సింగ్ రావు నందికొండ
 సుద్దాల చలపతిరావు
 గాడి ప్రవీణ్ కుమార్
 గౌస్ మీరా మొహియుద్దీన్

 మూలాలు 

వర్గం:1970 జననాలు
వర్గం:న్యాయమూర్తులు
వర్గం:తెలంగాణ న్యాయమూర్తులు
వర్గం:యాదాద్రి భువనగిరి జిల్లా వ్యక్తులు
వర్గం:తెలంగాణ హైకోర్టు న్యాయమూర్తులు
వర్గం:యాదాద్రి భువనగిరి జిల్లా న్యాయవాదులు
వర్గం:యాదాద్రి భువనగిరి జిల్లాకు చెందిన హైకోర్టు న్యాయమూర్తులు